Συμπόσιον (Νίκος Καζαντζάκης)

Το Συμπόσιον  είναι φιλοσοφικό έργο του Έλληνα συγγραφέα, ποιητή και φιλόσοφου Νίκου Καζαντζάκη. Στο γνωστό από την αρχαιότητα Συμπόσιον του Πλάτωνα θέμα και αντικείμενο είναι ο έρωτας, στο Συμπόσιον του Καζαντζάκη θέμα και αντικείμενο είναι ο Θεός.Συμπόσιον. mybook.gr. Ανακτήθηκε στις 17/01/2026. Η πρώτη μνεία για τη συγγραφή του Συμποσίου βρίσκεται σε γράμμα του Καζαντζάκη από το Βερολίνο το 1922 στον φίλο και συμμαθητή του, τον αιδεσιμότατο Εμμανουήλ Παπαστεφάνου στην Αμερική.Νίκος Καζαντζάκης. Συμπόσιον. Φιλολογική και τυπογραφική επιμέλεια Εμμανουήλ Χ. Κάσδαγλης. Εκδόσεις Καζαντζάκη. Αθήνα. 1971. Σύμφωνα με τον Παντελή Πρεβελάκη, ο Καζαντζάκης έγραψε το Συμπόσιον σε ηλικία 43 ετών, δηλαδή το 1926.Παντελής Πρεβελάκης. Ο ποιητής και το ποίημα της Οδύσσειας. Βιβλιοπωλείο της Εστίας. Αθήνα. 1958. Σελ. 290. Το έργο παρέμεινε ανέκδοτο όσο ζούσε ο Καζαντζάκης και τυπώθηκε για πρώτη φορά 14 χρόνια μετά τον θάνατό του, το 1971.Συμπόσιον. kazantzaki.gr. Ανακτήθηκε στις 17/01/2026.

 Ιστορικό 
Το χειρόγραφο του Συμποσίου βρέθηκε μέσα στο χρηματοκιβώτιο του Μιχάλη Καζαντζάκη, πατέρα του συγγραφέα, όταν το άνοιξαν μετά τον θάνατό του το 1932 και το διέσωσε ο ανηψιός του Καζαντζάκη, ο δικηγόρος Νίκος Σακλαμπάνης. Εκείνος αργότερα το παρέδωσε στο Ιστορικό Μουσείο Ηρακλείου.

 Υπόθεση 
Οι σύντροφοι της νιότης του Άρπαγου (Νίκος Καζαντζάκης), ο Κοσμάς (Ίων Δραγούμης), ο Πέτρος (Άγγελος Σικελιανός), και ο Μύρος (Μύρων Γουναλάκης, παλιός φίλος του Καζαντζάκη στην Ελβετία στον Α΄ Παγκόσμιο Πόλεμο) ανταμώνουν μια μέρα σ' ένα σπιτάκι δίπλα στη θάλασσα. Ο Άρπαγος τους προσφέρει τον δείπνο. Μετά τον δείπνο, οι σύντροφοι ζητούν από τον Άρπαγο να τους μιλήσει για τον Θεό του. Εκείνος, πλέκει πρώτα το εγκώμιο του Κοσμά και ελέγχει κατόπιν με πραότητα την ποίηση του Πέτρου. Τέλος ο Άρπαγος αρχίζει την εξομολόγησή του και περιγράφει την προσωπική του δοκιμασία και την πορεία της πνευματικής του εξέλιξης. Καταλήγοντας, αποκαλύπτει στους συντρόφους του πως βρήκε τη λύτρωση στη διονυσιακή κατάφαση της ζωής.Παντελής Πρεβελάκης. Ο ποιητής και το ποίημα της Οδύσσειας. Βιβλιοπωλείο της Εστίας. Αθήνα. 1958. Σελ. 290 - 291.

 Μεταφράσεις 
Το δοκίμιο έχει μεταφραστεί στα Αγγλικά, Ισπανικά, Καταλανικά και Ολλανδικά.

 Κριτική 
Σύμφωνα με τον Παντελή Πρεβελάκη, το Συμπόσιον αποτελεί κεφάλαιο, αν όχι πυρήνα, της Αναφοράς στον Γκρέκο, ενώ ο Δημήτρης Μιμής αναφέρει ότι το Συμπόσιον είναι ένα από τα σπουδαιότερα έργα του Καζαντζάκη που δεν έχει μελετηθεί και αναλυθεί όπως θα έπρεπε.Δημήτρης Μιμής. Γιατί πρέπει να ξαναδιαβάσουμε το «Συμπόσιον» του Ν. Καζαντζάκη. cretalive.gr. 01/08/2018. Ανακτήθηκε στις 17/01/2026.

 Δείτε επίσης 
 Ασκητική

 Σημειώσεις 

 Παραπομπές 

 Εξωτερικοί σύνδεσμοι 

Κατηγορία:Δοκίμια του Νίκου Καζαντζάκη